Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 32. stavka 1. Zakona o udrugama („Narodne novine“ broj 74/14, 70/17, 98/19 i 151/22), članka 3., članka 5. i članka 6. Pravilnika o financiranju programa i projekata udruga koje su od interesa za Općinu Vrpolje („Službeni glasnik Općine Vrpolje“ broj 2/23) i članka 31. Statuta Općine Vrpolje („Službeni vjesnik Brodsko-posavske županije“ broj 13/22 i 37/22 i „Službeni glasnik Općine Vrpolje“ broj 10/23, 13/25), Općinsko vijeće Općine Vrpolje na svojoj    sjednici održanoj      donijelo je
ODLUKA 
o I. izmjenama Programa javnih potreba iz ostalih društvenih područja
Općine Vrpolje za 2026. godinu
Članak 1.
Ovom Odlukom o I. izmjeni Programa javnih potreba iz ostalih društvenih područja Općine Vrpolje za 2026. godinu mijenja se Program javnih potreba iz ostalih društvenih područja Općine Vrpolje za 2026. godinu („Službeni glasnik Općine Vrpolje“ broj 13/25) (u daljnjem tekstu: Program). 
Članak 2.
Članak 3. Programa mijenja se i glasi: 
„U Proračunu Općine Vrpolje za 2026. godinu pod Aktivnosti A1005 – 01 Sport, kultura, religija, pozicija 066 Donacije ostalim udrugama, konto 38114 Tekuće donacije udrugama osigurana su financijska sredstva za Program javnih potreba iz ostalih društvenih područja Općine Vrpolje u ukupnom iznosu od 18.000,00 eura za financiranje djelatnosti, aktivnosti i programa iz članka 2. ovog Programa.“
Članak 3.
Članak 4. Programa mijenja se i glasi: 
„Financijska sredstva u iznosu od 18.000,00 eura koja su osigurana u Proračunu Općine Vrpolje za 2026. godinu za potrebe udruga građana koje su registrirane i imaju sjedište na području Općine Vrpolje (braniteljske udruge, udruge umirovljenika, lovne udruge, ribolovne udruge, konjogojske udruge i ostale udruge) sredstva se raspoređuju na sljedeći način:
· Za financiranje programa i aktivnosti temeljem provedenog javnog natječaja za financiranje javnih potreba iz ostalih društvenih područja koje provode udruge na području Općine Vrpolje u iznosu od 14.500,00 eura sukladno Pravilniku o financiranju programa i projekata udruga koje su od interesa za Općinu Vrpolje.
· Za financiranje programa i aktivnosti koje iz opravdanih razloga nisu bile planirane u godišnjem planu udruge, odnosno nisu bile predviđene aktivnosti i predmet provođenja standardne natječajne procedure te su za takve programe i aktivnosti predviđena financijska sredstva u iznosu od 1.500,00 eura.
· Za sufinanciranje obilježavanja 70-te obljetnice ŠRU „ŠTUKA“ Vrpolje temeljem Zaključka Općinskog vijeća Općine Vrpolje predviđena su financijska sredstva u iznosu od 2.000,00 eura.“
Članak 4.
Ostale odredbe Programa javnih potreba iz ostalih društvenih područja
Općine Vrpolje za 2026. godinu ostaju neizmijenjene.
Članak 5.
Ovaj Program stupa na snagu osmog dana od dana objave u „Službenom glasniku Općine Vrpolje“, a primjenjuje se od 1. siječnja 2026. godine.

